**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ**

 **01.06.2021թ.**

 **Թանկագի´ն երեխաներ.
 Հարգելի´ ծնողներ.**

 Ամենաջերմ սիրով շնորհավորում եմ ձեզ, բոլորիս, երեխաների իրավունքների պաշտպանության միջազգային օրվա կապակցությամբ:
 Հունիսի 1-ը խորհրդանշում է երկիր մոլորակի զարգացման և երիտասարդացման խորհուրդը, որովհետև երեխաները մեր գալիքն են և ոչ միայն, այլև հանրության ամենակարևորագույն խումբն են: Նրանց երջանիկ մանկությամբ ապահովելը մեր պետության, հասարակության նպատակն ու պարտավորվածությունն է, մեր բոլորիս առաջնահերթ խնդիրն է:
 Սիրելի երեխաներ, ապրեք ուրախ, ծնողական ջերմությամբ լցված ընտանիքներում, որպեսզի ձեր աչքերում միշտ առկայծի երջանկությունը, կատարվեն ձեր երազանքները:
 Մեր նպատակն է ձեր համար կառուցել խաղաղ ու զարգացած Հայաստանի Հանրապետություն, որտեղ դուք կապրեք հուսալի ձեռքերում, կայուն ապագայով, անհոգ մանկությամբ: Մեր հոգատար ու բեղուն աշխատանքով է պայմանավորված ձեր` ապագան կերտողների արժեհամակարգի ձևավորումը, հարուստ գիտելիքներով օժտված նորօրյա սերնդի ապահովւոմը:
 Շնորհավո´ր ձեր տոնը , սիրելի երեխաներ: Մաղթում եմ աշխարհին ու հատկապես հայոց երկրին խաղաղություն, որպեսզի ոչ մի երեխա անպաշտպան չմնա , ցավ ու տխրություն չտեսնի: Ապրեք առողջ ու երջանիկ ձեր մայր հողում, ձեր տներում, ընտանեկան սիրո ջերմության և սուրբ Խաչի հովանու ներքո: Բարին ընդ ձեզ, իմ փոքրիկ հրաշքներ;
 **Շնորհավո´ր Երեխաների իրավունքների միջազգային պաշտպանության օրը` Հունիսի 1-ը:**

 **Լավագույն ցանկություններով**

**Թալին համայնքի ղեկավար**

**Սարգիս Արամյան**